ڕائول گۆنزالێس
ڕاول گۆنزالیس بلانکۆ وەرزشکاری ئیسپانی لەدایک بووی ٢٧ی حوزەیرانی ساڵی ١٩٧٧ ناوبراو یاریکەرێکی ئەزموونداری ھەڵبژاردەی تۆپی پێ ئیسپانیا بووە لەھێلی ھێرشبەریدا و ڕاول یاری بۆ یانەکانی یانەی تۆپی پێی ڕیال مەدرید و شاڵکە ٠٤ کردووە، ڕاول لەگەڵ ھەموو ئەو تیپانەی یاری بۆ کردوون درێسی ژمارە حەوتی پۆشیوە.

یانەکان

ئاتلەتیکۆ مەدریدی ئیسپانی 
دەستپێکی یاریکردنی بۆ ساڵی ١٩٩٢ تا ١٩٩٤ یاری بۆ یانەی ئەتلەتیکۆ مەدریدی ئیسپانی کردووە دواجار پەیوەندی بە ڕیال مەدرید کردووە.

ڕیال مەدریدی ئیسپانی 
ڕائول خاوەن مێژوویەکی سەروەریە لەگەڵ یانەی شاھانەی ئیسپانیا کە یانەی ڕیال مەدریدە، بەوەی کە ناوبراو لە مناڵیەوە یاری بۆ ئەو تیپە کردووە تاوەکوو ساڵی ٢٠١٠ کە ئەمەش ماوەی زۆرتر لە ١٦ ساڵ بووە، کاتێک لە لاوی لەساڵی ١٩٩٤ لە تیپی C یانەی ڕیال مەدرید بووە، دواتر لەھەمان ساڵ واتە ساڵی ١٩٩٤ ھاتۆتە تیپی B یانەکە، لەھەمان ساڵیشدا دوای کەمێک یاری ھاتە تیپی A کە ئەمەش لە مێژوودا نەبووە یاریکەرێک بتوانێت لە تیپی C بچێت بۆ تیپ B و دواتر بچێت بۆ تیپی A ی ھەمان یانەکە!، ڕاول لەگەڵ یانەی ڕیال مەدرید ٥٥٠ یاری تەواوی ئەنجام داوە لەکۆی ئەم یاریانەش خاوەنی ٢٢٨ گۆڵە.

شاڵکەی ئاڵمانی 
لە ٢٨ ی تەممووزی ساڵی ٢٠٠٨ بەشێوەیەکی فەرمی بۆندی لەگەل یانەی شاڵکەی ئاڵمانی وواژوو کرد، ڕاول لەگەڵ ئەم یانەیەش بەردەوام بوو لە گۆڵ ھەژاندن توانیویەتی لەکۆی ٦٦ یاری ٢٨ گۆڵ تۆمار بکات.

سەدی قەتەری 
لە ١٢ی مەی ساڵی ٢٠١٢ ڕاول بەشێوەیەکی فەرمی بۆندی لەگەڵ یانەی سەدی قەتەری واژوو کرد، واش بڕیارە ڕاول لەگەڵ یانەی سەد یاری بکات لە وەرزی  ٢٠١٢ - ٢٠١٣ دەدا.

ژیانی تایبەتی 
لە تەمەنی لاویدا، لەساڵی ١٩٩٩ لەگەڵ مامێن سانزی ھاوڕێی ھاوسەرگیریان ئەنجام دا، و خاوەنی چوار کوڕ و کچێکن، ناوی کوڕەکانی جۆرگ و ھۆگۆ و ھیکتۆر و ماتیۆ و ناوی کچە تاقانەکەشی ماریایە، ڕاول دڵخۆش دەبێت کاتێک گوێ لە گۆرانی و میوزیکی ئیسپانی دەگرێت و ئەو سەرسامە بە نووسەری ئیسپانی ئارتیرۆ پیرێز.

دەستکەوتەکان

ڕیال مەدریدی ئیسپانی 
 خولی لالیگای ئیسپانی شەش جار: ١٩٩٤-١٩٩٥، ١٩٩٦-١٩٩٧، ٢٠٠٠-٢٠٠١، ٢٠٠٢-٢٠٠٣، ٢٠٠٦-٢٠٠٧، ٢٠٠٧-٢٠٠٨
 جامی سووپەری ئیسپانی چوار جار: ١٩٩٧، ٢٠٠١، ٢٠٠٣، ٢٠٠٨
 خولی یانە پاڵەوانەکانی ئەورووپا سێجار: ١٩٩٧-١٩٩٨، ١٩٩٩-٢٠٠٠، ٢٠٠١-٢٠٠٢
 سووپەری ئەورووپا یەک جار: ٢٠٠٤
 جامی جیھانی یانەکان دوو جار: ١٩٩٨، ٢٠٠٢

شاڵکەی ئاڵمانی 
 یەک جار جامی (دی-ئێف-ئێل پۆکاڵ): ٢٠١٠-٢٠١١
 یەک جار جامی سووپەری (دی-ئێف-ئێڵ): ٢٠١١

ئەل سەدی قەتەری 
جامی ئەستێرەکانی قەتەڕ یەک جار: ٢٠١٢-٢٠١٣

جامی ئەمیری قەتەڕ یەک جار: ٢٠١٤

نیو یۆرک کۆسمۆس 
جامی ئەمریکای باکوور یەک جار: ٢٠١٥

جامی قەڵغانی ھەواداران یەک جار: ٢٠١٥

جامی سووپەری ئەمریکای باکوور (ئێن-ئەی-ئێس-ئێڵ) یەک جار: ٢٠١٥

ھەڵبژاردەی ئیسپانیا 
 جامی جیھانی فیفا بۆ خوار تەمەن ٢٠ ساڵی
 مەدالیای سلڤەر لە ئۆڵەمپیادی ١٩٩٦

ئامارەکان

گۆلی نێودەوڵەتی 
ڕائوڵ بەشداریکردووە لە ١٠٢ یاری بۆ ھەڵبژاردەی ئیسپانیا لەساڵانی ١٩٩٦ بۆ ٢٠٠٦ و ٤٤ گۆڵی کردووە. ڕائوڵ بەدووەم گۆڵکاری ئیسپانیا دادیت دوای داڤید ڤییا.

سەرچاوە 
 زانیاری نامەی ڕاول|ماڵپەڕی ڕیال مەدرید
 زانیاری نامەی ڕاول|ماڵپەری یانەی شاڵکە

کڵابی سەدەی فیفا
زیندووان
یاریزانانی جامی جیھانیی فیفای ١٩٩٨
یاریزانانی جامی جیھانیی فیفای ٢٠٠٢
یاریزانانی جامی جیھانیی فیفای ٢٠٠٦
یاریزانانی تۆپی پێی دوور لە وڵات لە ئەڵمانیا
یاریزانانی تۆپی پێی دوور لە وڵات لە قەتەر
فیفا ١٠٠
یاریزانانی تۆپی پێ ئۆڵمپیکی ھاوینەی ١٩٩٦
یاریزانانی لا لیگا
یاریزانانی یانەی ڕیال مەدرید
یاریزانانی ھەڵبژاردەی تۆپی پێی ئیسپانیا
یاریزانانی تۆپی پێی دوور لە وڵاتی ئیسپانی
یاریزانانی تۆپی پێی ئیسپانی
یاریزانانی جامی نەتەوەکانی ئەورووپا بۆ تۆپی پێی ٢٠٠٠
یاریزانانی جامی نەتەوەکانی ئەورووپا بۆ تۆپی پێی ٢٠٠٤
لەدایکبووانی ١٩٧٧
یاریزانانی تۆپی پێی دوور لە وڵات لە ویلایەتە یەکگرتووەکان
ڕاھێنەرانی تۆپی پێی ئیسپانی